《好事近 康山，旧系康对山别业》
清代·沈岸登

花径石阑斜，落日千家城阙。寒思春芜一片，露蒜山晴雪。

武功去后有高台，容我醉明月。已是乡心无那，更管弦悽切。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。